ꦠꦺꦥꦺꦴ
ꦠꦺꦥꦺꦴ ꦪꦲꦶꦏꦸ ꦥꦔꦤ꧀ꦤꦤ꧀ ꦏꦱ꧀ ꦱꦏ ꦏꦧꦸꦥꦠꦺꦤ꧀ ꦔꦮꦶ, ꦗꦮ ꦮꦺꦠꦤ꧀ ꦲꦫꦸꦥ ꦱꦗꦶꦤꦶꦱ꧀ ꦏꦸꦥꦠ꧀ ꦠꦲꦸ ꦲꦤꦔꦶꦁ ꦩꦺꦩ꧀ꦥꦼꦂ ꦠꦲꦸ ꦒꦶꦩ꧀ꦧꦭ꧀. ꦲꦺꦴꦭꦃꦲꦤ꧀ ꦲꦶꦏꦶ ꦧꦲꦤ꧀ ꦣꦱꦂꦫꦺ ꦪꦲꦶꦏꦸ ꦠꦺꦥꦺꦴ, ꦠꦲꦸ, ꦠꦺꦩ꧀ꦥꦺ ꦱꦶꦁ ꦢꦶꦒꦺꦴꦫꦺꦁ ꦭꦤ꧀ ꦲꦤ ꦲꦸꦒ ꦱꦶꦁ ꦢꦶꦠꦩ꧀ꦧꦃꦲꦶ ꦲꦼꦤ꧀ꦝꦺꦴꦒ꧀ ꦢꦢꦂ. ꦠꦺꦥꦺꦴ ꦩꦺꦩ꧀ꦥꦼꦂ ꦏꦫꦺꦴ ꦭꦺꦴꦤ꧀ꦛꦺꦴꦁ ꦲꦤꦔꦶꦁ ꦧꦼꦤ꧀ꦠꦸꦏ꧀ꦏꦺ ꦧꦺꦢ ꦭꦤ꧀ ꦭꦸꦮꦶꦃ ꦊꦩ꧀ꦧꦸꦠ꧀ ꦫꦱꦤꦺ. ꦩꦼꦤꦮ ꦭꦺꦴꦤ꧀ꦛꦺꦴꦁ ꦲꦶꦏꦸ ꦮꦸꦗꦸꦢ꧀ꦢꦺ ꦭꦺꦴꦚ꧀ꦗꦺꦴꦂꦫꦤ꧀ ꦠꦧꦸꦁ ꦢꦮ, ꦲꦤꦔꦶꦁ ꦠꦺꦥꦺꦴ ꦮꦸꦗꦸꦢ꧀ꦢꦺ ꦥꦿꦶꦱ꧀ꦩ ꦱꦼꦒꦶ ꦥꦥꦠ꧀.  ꦠꦺꦥꦺꦴ ꦢꦶꦱꦗꦺꦏ꧀ꦏꦏꦺ ꦏꦫꦺꦴ ꦢꦸꦢꦸꦃ ꦏꦺꦕꦥ꧀ ꦱꦶꦁ ꦏꦼꦤ꧀ꦛꦼꦭ꧀. ꦲꦤꦔꦶꦁ ꦲꦶꦁ ꦠ꧀ꦭꦠꦃ ꦩꦒꦼꦠꦤ꧀, ꦢꦸꦢꦸꦃ ꦠꦺꦥꦺꦴ ꦭꦸꦮꦶꦃ ꦕꦸꦮꦺꦂ. ꦢꦸꦢꦸꦃ ꦏꦺꦕꦥ꧀ ꦲꦶꦏꦶ ꦫꦱꦤꦺ ꦊꦒꦶ , ꦗꦸꦩ꧀ꦧꦸꦃ ꦏꦫꦺꦴ ꦫꦱ ꦠꦺꦥꦺꦴ ꦱꦶꦁ ꦒꦸꦫꦶꦃ. ꦧꦏꦸꦭ꧀ ꦠꦺꦥꦺꦴ ꦧꦶꦱ ꦢꦶꦠꦼꦩꦺꦴꦤꦶ ꦲꦶꦁ ꦥꦶꦁꦒꦶꦂ ꦢꦭꦤ꧀. ꦠꦺꦥꦺꦴ ꦲꦸꦒ ꦢꦢꦶ ꦥꦔꦤ꧀ꦤꦤ꧀ ꦩꦼꦤꦮ ꦲꦤ ꦲꦢꦶꦕꦫ ꦏꦪ ꦠ ꦲꦫꦶꦱ꧀ꦱꦤ꧀ ꦏꦸꦭꦮꦂꦒ, ꦏꦸꦩ꧀ꦥꦸꦭ꧀ꦭꦤ꧀ ꦮꦂꦒ, ꦭꦤ꧀ ꦢꦶꦥꦔꦤ꧀ ꦧꦉꦁ ꦩꦶꦤꦁꦏ ꦩꦔꦤ꧀ ꦲꦮꦤ꧀ ꦤꦭꦶꦏ ꦩꦁꦱ ꦠꦤ꧀ꦢꦸꦂ ꦥꦫꦶ.

ꦕꦫ ꦔ꧀ꦒꦮꦺ 
ꦕꦫ ꦔ꧀ꦒꦮꦺ ꦠꦺꦥꦺꦴ ꦲꦶꦏꦶ ꦏꦒꦺꦴꦭꦺꦴꦁ ꦒꦩ꧀ꦥꦁ ꦪ ꦏꦸꦮꦶ:

ꦠꦺꦥꦺꦴ 

 ꦧꦼꦫꦱ꧀ 3 ꦒꦼꦭꦱ꧀
 ꦒꦺꦴꦣꦺꦴꦁ ꦒꦼꦣꦁ
 ꦧꦶꦠꦶꦁ
 ꦧꦚꦸ ꦲꦸꦩꦸꦧ꧀

ꦮꦺꦴꦮꦺꦴꦂꦫꦤ꧀ 

 1 ꦭꦺꦴꦚ꧀ꦗꦺꦴꦂ ꦠꦺꦩ꧀ꦥꦺ
 2 ꦠꦲꦸ
 ꦏꦸꦧꦶꦱ꧀
 ꦛꦏꦺꦴꦭ꧀ꦭꦤ꧀
 ꦱ꧀ꦭꦺꦢꦿꦶ
 ꦏꦕꦁ gorèng

ꦱꦩ꧀ꦧꦼꦭ꧀ 

 2 ꦧꦮꦁ
 ꦭꦺꦴꦩ꧀ꦧꦺꦴꦏ꧀ ꦩꦶꦠꦸꦸꦫꦸꦠ꧀ ꦏꦱꦼꦤꦼꦁꦔꦤ꧀
 ꦲꦸꦪꦃ ꦱꦕꦸꦏꦸꦥ꧀ꦥꦺ
 ꦏꦺꦕꦥ꧀
 ꦥꦚꦼꦣꦼꦥ꧀
 ꦊꦔ ꦥꦤꦱ꧀

ꦔꦺꦴꦭꦃ 

 ꦏꦸꦩ꧀ꦧꦃ ꦧꦼꦫꦱ꧀ ꦔꦤ꧀ꦠꦶ ꦉꦱꦶꦏ꧀
 ꦧꦼꦤ꧀ꦠꦸꦏ꧀ ꦒꦺꦴꦣꦺꦴꦁ ꦒꦼꦣꦁ ꦢꦢꦶ ꦥꦿꦶꦱ꧀ꦩ
 ꦲꦶꦱꦺꦏ꧀ꦏꦏꦺ ꦧꦼꦫꦱ꧀ ꦩꦼꦚꦁ ꦮꦣꦃ ꦒꦺꦴꦣꦺꦴꦁ ꦒꦼꦣꦁ
 ꦊꦩ꧀ꦥꦶꦠ꧀ ꦭꦤ꧀ ꦥꦱꦁꦔꦏꦺ ꦧꦶꦠꦶꦁ
 ꦕꦼꦩ꧀ꦥ꧀ꦭꦸꦁꦔꦏꦺ ꦲꦶꦁ ꦧꦚꦸ ꦲꦸꦩꦸꦧ꧀ ꦭꦤ꧀ ꦠꦸꦠꦸꦥ꧀.
 ꦲꦼꦤ꧀ꦠꦺꦤ꧀ꦤꦶ 2 ꦗꦩ꧀ ꦔꦤ꧀ꦠꦶ ꦧꦚꦸꦤꦺ ꦫꦢ ꦲꦱꦢ꧀ ꦱꦶꦤꦩ꧀ꦧꦶ ꦢꦶꦮꦺꦴꦭꦏ꧀-ꦮꦭꦶꦏ꧀.
 ꦱꦧꦸꦧꦂꦫꦺ ꦩꦠꦼꦁ, ꦲꦼꦤ꧀ꦠꦱ꧀ ꦭꦤ꧀ ꦢꦶꦲꦔꦶꦤ꧀-ꦲꦔꦶꦤ꧀ꦤꦏꦺ ꦱꦸꦥꦪ ꦲꦣꦼꦩ꧀.
 ꦫꦗꦁ ꦠꦺꦩ꧀ꦥꦺ ꦭꦤ꧀ ꦠꦲꦸ ꦢꦢꦶ ꦏꦺꦴꦛꦏ꧀-ꦏꦺꦴꦛꦏ꧀ ꦭꦤ꧀ ꦒꦺꦴꦫꦺꦁ ꦲꦶꦁ ꦊꦔ ꦥꦤꦱ꧀.
 ꦲꦼꦤ꧀ꦠꦱ꧀ ꦤꦭꦶꦏ ꦮꦶꦱ꧀ ꦩꦠꦼꦁ.
 ꦫꦗꦁ ꦏꦸꦧꦶꦱ꧀ ꦭꦤ꧀ ꦱ꧀ꦭꦺꦢꦿꦶ.
 ꦲꦸꦊꦒ꧀ ꦧꦲꦤ꧀ ꦱꦩ꧀ꦧꦼꦭ꧀ ꦲꦶꦁ ꦭꦺꦩ꧀ꦥꦺꦂ ꦔꦤ꧀ꦠꦶ ꦊꦩ꧀ꦧꦸꦠ꧀.
 ꦱꦧꦸꦧꦂꦫꦺ ꦊꦩ꧀ꦧꦸꦠ꧀, ꦢꦶꦒꦿꦸꦗꦸꦒ꧀ ꦊꦔ ꦥꦤꦱ꧀.
 ꦥꦶꦫꦶꦁ ꦢꦶꦩ꧀ꦭꦸꦩꦃꦲꦏꦺ ꦭꦤ꧀ ꦲꦶꦫꦶꦱ꧀-ꦲꦶꦫꦶꦱ꧀ ꦏꦸꦥꦠ꧀.
 ꦠꦩ꧀ꦧꦃꦲꦏꦺ ꦠꦲꦸ ꦭꦤ꧀ ꦠꦺꦩ꧀ꦥꦺ.
 ꦮꦺꦤꦺꦃꦲꦶ ꦏꦸꦧꦶꦱ꧀ ꦭꦤ꧀ ꦛꦺꦴꦏꦺꦴꦭ꧀ꦭꦤ꧀.
 ꦱꦸꦤ꧀ꦠꦏ꧀ ꦱꦩ꧀ꦧꦼꦭ꧀ ꦲꦶꦁ ꦣꦸꦮꦸꦂꦫꦺ.
 ꦏꦼꦥꦾꦸꦂꦫꦶ ꦱ꧀ꦭꦺꦢꦿꦶ ꦲꦶꦁ ꦣꦸꦮꦸꦂꦫꦺ.
 ꦠꦺꦥꦺꦴ ꦮꦶꦱ꧀ ꦧꦶꦱ ꦢꦶꦱꦗꦺꦏ꧀ꦏꦏꦺ ꦭꦤ꧀ ꦢꦶꦠꦩ꧀ꦧꦃꦲꦶ ꦏꦿꦸꦥꦥꦸꦏ꧀.

ꦏꦥꦸꦱ꧀ꦠꦏꦤ꧀ 

Panganan
Jajanan
Olah-olahan
ꦲꦏ꧀ꦱꦫꦗꦮ